ai4bharat/Pralekha huggingface dataset:
ریلوے کی وزارت
انڈین ریلوے میں اختراعی پالیسی
نئی دہلی۔ 17 مارچ ریلوے نظام کو زیادہ منافع بخش بنانے کے لئے حکومت نے متعدد اختراعی پالیسیاں مرتب کی ہیں۔ ان میں سے چند اقدامات مختلف عنوان سے درج ذیل ہیں: -
مال برداری کا شعبہ :
مال بردار کی ترغیبات فراہم کرنے والی اسکیم: یکم اکتوبر 2019 سے متعارف کرائی گئی جس میں ٹریڈیشنل امپٹی فلو ڈائریکشن ؛ طویل مدتی نقل و حمل کا معاہدہ ؛ فلائی ایش لوڈ کرنے کی ترغیبات ؛ شارٹ لیڈ اور لانگ لیڈ نقل و حمل کی رعایت میں خود کار مال برداری کی اسکیم شامل ہے۔
کنٹینر والے ٹرینوں میں نئی ٹریفک کو راغب کرنے کے لئے اسکیمیں متعارف کرائی گئیں جس میں 30 اپریل 2021 تک کنٹینر ٹریفک اور مال بردار سامان کے کم اخراجات کیلئے بڑے پیمانے پر اجناس کا ڈی نوٹیفکیشن اور خالی کنٹینر اور خالی فلیٹ کوچوں کے لئے تعاوضے پر 25فیصد رعایت شامل ہیں۔
ٹرانسپورٹ پروڈکٹ میں ترمیم: بی سی این ایچ ایل کے لئے ٹرین لوڈکا فائدہ حاصل کرنے کے لئے ویگنوں کی کم از کم تعداد 57 سے گھٹ کر 42 ہوگئی۔ پارسل سائز ٹریفک کی بکنگ کے لئے فراہم کردہ 20 ویگنوں کے چھوٹی ریک کیلئے ٹرین لوڈ کا فائدہ اور منی ریک کے لئے 5 فیصد اضافی معاوضے اور دو نکاتی ریکوں کو درجہ بند شکل میں تبدیل کردیا گیا۔
کاروبار کرنے میں آسانی کو فروغ دینے کی اسکیمیں متعارف کرائی گئیں جس میں الیکٹرانک طور پر ویگنوں کی مانگ کا رجسٹریشن؛ ریلوے کی رسیدوں کا الیکٹرانک ٹرانسمیشن؛ مال برداری کی فیس کے لئے الیکٹرانک ادائیگی کا نظام وغیرہ شامل ہیں۔
پارسل سیکٹر:
زونل ریلوے کے پرنسپل چیف کمرشیل منیجروں کوپرنسپل چیف آپریشن منیجروں کے ساتھ مشاورت کر کے پھلوں ، ڈیری مصنوعات اور سبزیوں کی نقل و حمل کے لئے کم از کم 15 پارسل وین سے مشروط پارسل ایکسپریس کی تشکیل کا فیصلہ کرنے کے اختیارات دیے گئےہیں۔
اگر کوچنگ ٹرین کے پارسل وین یا بریک وین حصے کا استعمال 40 فیصد سے کم ہو تو 30 فیصد تک رعایتی اسکیم متعارف کرائی گئی ۔
زرعی پیداوار جیسے پھل ، سبزیاں اور دودھ اور مچھلی سمیت دیگر خراب ہونے والی اشیاء کی پیداوار والے علاقوں سے لے کر کھپت والے علاقوں تک پہنچانے کے لئے کسان ریل خدمات کا آغاز کیا گیا۔
مسافرین کا شعبہ:
9ستمبر 2016 سے راجدھانی ، دورونٹو اور شتابدی ٹرینوں میں فلیکسی کرایے کی سکیم متعارف کرائی گئی ہے۔ مختلف حلقوں کی آراء کی بنیاد پر 15 مارچ 2019 سے راجدھانی ، دورونٹو اور شتابدی ایکسپریس کے فلیکسی کرایہ سکیم میں گریڈیڈ ڈسکاؤنٹ اسکیم کی نئی اضافی خصوصیات کے ساتھ بہتری لائی گئی ۔
بنگلورو-میسورو-بنگلورو ، نیو جلپائی گوری -مالڈا ٹاؤن اور احمد آباد-وڈوڈرا سیکشنوں پر شتابی ٹرینوں میں رعایتی کرایہ کی اسکیمیں متعارف کرائی گئیں۔
راجدھانی ، ڈورونٹو اور شتابدی ٹرینوں سمیت تمام ٹرینوں میں پہلے بکنگ چارٹ کی تیاری کے بعد خالی نشستوں پر موجودہ بکنگ کے دوران 10 فیصد رعایت دی گئی ۔
زونل ریلوے کے پرنسپل چیف کمرشل منیجرز کو اختیار دیا گیا ہے وہ کچھ شرائط کے تحت اے سی چیئر کار اور ایگزیکٹو چیئر کار کی نشستوں والی ٹرینوں میں رعایتی کرایہ متعارف کرواسکیں۔
ریلوے ، صنعت و تجارت اور امور صارفین ، خوراک اور عوامی تقسیم کے وزیر جناب پیوش گوئل نے آج لوک سبھا میں ایک سوال کے تحریری جواب میں یہ اطلاع دی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-3359
(Visitor Counter : 63
صدر جمہوریہ کا سکریٹریٹ
صدر جمہوریہ ہند نےپڈوچیری میں شہری استقبالیے میں شرکت کی، ویلینور میں جپمیر کے لینیر ایکسیلریٹر اور 50 بستروں والے اسپتال کا افتتاح کیا
صدر جمہوریہ ہند محترمہ دروپدی مُرمو نے ایک شہری استقبالیے میں شرکت کی جس کا اہتمام ان کے اعزاز میں پڈوچیری کی حکومت نے کیا تھا۔ انہوں نے آج  جواہر انسٹی ٹیوٹ آف پوسٹ گریجویٹ میڈیکل ایجوکیشن اینڈ ریسرچ  میں لینیر ایکسیلریٹر کا افتتاح کیا۔ انہوں نے ویلینور میں 50 بستروں والے ایک اسپتال کا ورچوئل طریقے سے افتتاح بھی کیا۔
حاضرین سے خطاب کرتے ہوئے صدر جمہوریہ نے کہا کہ پڈوچیری میں ہمیں متنوع ثقافتی دھاروں کا ایک امتزاج نظر آتا ہے۔ انہوں نے کہا کہ یہاں فرانسیسی اثرات کے ساتھ ساتھ تمل، تیلگو اور ملیالی اثرات بھی نمایاں ہیں۔ انہوں نے کہا کہ یہاں کے فن تعمیر ،تہواروں اور طرز زندگی میں متنوع اثرات کا ہم آہنگی کے ساتھ امتزاج نظر آتا ہے۔
محترمہ مُرمو نے کہا کہ مرکز کے زیر انتظام خطے پڈوچیری نے ملکی اور عالمی سطح پر ایک واضح چھاپ چھوڑی ہے۔ انہوں نے اس بات پر خوشی کااظہار کیا کہ ایک باوقار بین الاقوامی ایجنسی کے ذریعے کیے گئے مطالعے میں پڈوچیری کو تمام ریاستوں اور مرکز کے زیر انتظام خطوں میں سماجی ترقی کے اشاریے 2020 میں پہلا مقام دیا گیا ہے۔ انہوں نے کہا کہ اس خطے نے شخصی آزادی اور پسند کی آزادی ، پناہ ، پانی اور صفائی ستھرائی کے معیارات میں بہت اچھا کام کیا ہے ۔ انہوں نے کہا کہ پڈوچیری میں خواندگی کی شرح ملک کی اُن ریاستوں کے برابر ہے جن کی خواندگی کی شرح سب سے زیادہ ہے اور یہاں پر صنفی تناسب بھی خواتین کے موافق رہا ہے۔ انہوں نے کہا کہ ان حقائق سے واضح ہوتا ہے کہ پڈوچیری کے عوام صنفی مساوات پر یقین کرتے ہیں۔ انہوں نے ترقی اور آگے بڑھنے کے سلسلے میں پڈوچیری کے باشندوں کے جدید اور حساس نظریے کی تعریف کی۔
صدر جمہوریہ نے کہا کہ پڈوچیری روحانی سیاحت کیلئے ایک بہترین مقام ہے جس کو عالمی سطح پر مقبولیت حاصل ہورہی ہے اور اس سے خطے کی سماجی اقتصادی ترقی کو زبردست فروغ ملنے کے امکانات ہیں۔ انہوں نے کہا کہ سیاحت کی ترقی کے ساتھ صحت سے متعلق سیاحت اور ایکو-ٹورازم کی سرگرمیوں کو بھی فروغ ملے گا۔
صدر جمہوریہ کی تقریر دیکھنے کے لئے برائے مہربانی یہاں کلک کریں
۔۔۔۔۔۔۔۔۔۔۔
ش ح۔اگ ۔ع ن

(Visitor Counter : 48
صحت اور خاندانی بہبود کی وزارت
کووڈ-19 اپڈیٹ
نئی دلّی ،13 نومبر، 2021/
ملک گیر ٹیکہ کاری مہم کے تحت اب تک111.40 کروڑ ٹیکے لگائے جاچکے ہیں
گزشتہ 24 گھنٹے میں 11,850 نئے معاملے سامنے آئے ہیں
شفایابی کی شرح فی الحال98.26 فیصد بنی ہوئی ہے جو مارچ 2020 کے بعد سے سب سے زیادہ ہے
گذشتہ 24 گھنٹوں کے دوران12,403مریض رو بہ صحت ہوئے ہیں،جس سے صحت یاب ہونے والے مریضوں کی تعداد بڑھ کر3,38,26,483 ہوگئی ہے
زیر علاج مریض مجموعی معاملوں کے ایک فیصد سے بھی کم ہیں، فی الحال زیر علاج مریضوں کی شرح0.40 فیصد ہے، جو مارچ 2020 کےبعد سے سب سے کم ہیں
سردست بھارت میں زیر علاج مریضوں کی تعداد 1,36,308ہے؛ گذشتہ 274 دنوں میں یہ سب سے کم تعداد ہے
ٹیسٹ کے بعد متاثرہ پائے جانے والے مریضوں کی یومیہ شرح  ہے، جو پچھلے 40 دنوں سے 2 فیصد کم ہے
اسی طرح متاثرہ مریضوں کی ہفتہ واری شرح ہے جو گذشتہ50دنوں سے 2 فیصد سےکم ہے
مجموعی طور پر اب تک62.23کروڑ ٹیسٹ کئے جاچکے ہیں
وزیراعظم کا دفتر
وزیراعظم نے جناب اٹل بہاری واجپئی کی برسی پر ’سدیو اٹل‘ جاکر انہیں گلہائے عقیدت پیش کیے
وزیر اعظم جناب نریندر مودی نے آج سابق وزیراعظم جناب اٹل بہاری واجپئی کی برسی پر ان کی سمادھی ’سدیو اٹل‘پر جا کر انہیں گلہائے عقیدت پیش کئے ۔
ایک ٹویٹ میں، وزیر اعظم نے کہا؛
“राष्ट्र सेवा में जीवनपर्यंत समर्पित रहे पूर्व प्रधानमंत्री वाजपेयी जी को आज उनकी पुण्यतिथि पर ‘सदैव अटल’ जाकर श्रद्धांजलि दी| ”
وزیراعظم کا دفتر
وزیر اعظم نے ہتھکرگھا کے قومی دن کے موقع پر مقامی ہینڈلوم کی مصنوعات کی حمایت کرنے پر زور دیا ہے
ہینڈلومس ہندوستان کی تنوع اور بیشمار بنکروں اور دستکاروں کی ہنرمندی کاآشکار ہیں
نئی دہلی،7 اگست 2021: وزیر اعظم جناب نریندر مودی نے کہا ہے کہ ہینڈلومس ہندوستان کی تنوع اور بیشمار بنکروں اور دستکاروں کی تنوع اور ہنرمندی کا ا ٓشکار ہیں۔ اور انھوں نے ہینڈلوم کی مقامی مصنوعات کے حمایت کرنے پر زور دیا۔
ایک ٹوئٹ میں وزیر اعظم نے کہا:
’’ہینڈلوم ہندوستان کی تنوع اور بیشمار بنکروں اور دستکاروں کی ہنرمندی کا مظہر ہیں۔ ہینڈ لوم کا قومی دن ہمارے بنکروں کی حمایت اعادہ کرنے کا ایک موقع ہے اس کے لیے# میرا ہینڈ لوم میرا فخر۔ کے جذبے کو فروغ دینا چاہیے۔
اولمپک میں میڈل یافتہ سائیکوم میرا بائی چانو کے ایک ٹوئٹ کا حوالہ دیتے ہوئے وزیر اعظم نے ٹوئٹ کیا:
’’گذشتہ چند برسوں میں ہینڈلوم میں ایک نئی دلچسپی نظر آئی ہے۔ خوشی ہوئی کہ @میرابائی چانو ،# میرا ہینڈ لوم میرا فخر۔ کے جذبے کی حمایت کرتی ہیں۔ مجھے اعتماد ہے کہ ہینڈ لوم کا شعبہ ، آتم نربھر بھارت کی تعمیر میں اپنا حصہ دیتا رہے گا‘‘۔
نوجوانوں کے امور اور کھیل کود کی وزارت
ڈی ڈی اسپورٹس یکم اگست سے شروع ہونے والی فٹ انڈیا کوئز 2022 کے اسٹیٹ فائنل راؤنڈ س کو نشر کرے گا
فٹ انڈیا کوئز 2022 کے یکم اگست سے شروع ہونے و الے ریاستی فائنل راؤنڈز دوردرشن اسپورٹس پر نشر کیے جائیں گے۔ ہر ریاست کے لیے ایک، کل 36 قسطیں نشرکی جائیں گی ۔ یہ قسطیں ہر روز صبح 11 بجے نشر کی جائیں گی،جبکہ پہلی قسط کے طور پر مدھیہ پردیش فائنلز کو نشر کئے جانے کا پروگرام ہے ۔ یہ قسطیں پرسار بھارتی اسپورٹس یوٹیوب چینل پر بھی اپ لوڈ کی جائیں گی۔
فٹ انڈیا کوئز کے دوسرے ایڈیشن کے ریاستی فائنل راؤنڈ میں ہر ریاست سے کل 4 ٹیموں نے مقابلہ کیا تھا۔ ریاستی فائنلز کے لیے کوالیفائی کرنے والی ٹیمیں ضلع اور زونل راؤنڈز کی بہترین کارکردگی کا مظاہرہ کرنے والی ٹیمیں تھیں۔ نوجوانوں کے امور اور کھیل اور اطلاعات و نشریات کے مرکزی وزیر جناب انوراگ سنگھ ٹھاکر نے 23 جولائی کو 36 ریاستوں اور مرکز کے زیر انتظام علاقوں کے 72 اسکولی طلباء کو قومی راؤنڈ میں آگے بڑھنے کے لیے مبارکباد دی ہے۔
ہر ریاست/مرکز کے زیر ا نتظام علاقہ سے جیتنے والے اسکول کو کل 2.5 لاکھ روپے کی انعامی رقم ملی، جب کہ اسکول کے 2 طلباء کی ٹیم کو کل 25,000 روپے سے نوازا گیا۔ ریاست کے پہلے رنر اپ اسکول کو 1 لاکھ روپے اور طلباء کو مجموعی طور پر 10,000 روپے کی انعامی رقم ملی۔ اسی طرح ریاست کے دوسرے رنر اپ اسکول کو 50,000 روپے کا نقد انعام اور حصہ لینے والے طلباء کو مجموعی طور پر 5,000 روپے کا انعام دیا گیا۔
جناب انوراگ سنگھ ٹھاکر اور ریاستی وزیر برائے امور نوجوانان، کھیل اور وزارت داخلہ، جناب نسیت پرمانک نے اسکولوں کے لیے فٹ انڈیا نیشنل فٹنس اینڈ اسپورٹس کوئز کے دوسرے ایڈیشن کا آغاز گزشتہ سال 29 اگست کو قومی کھیل دن کے موقع پر کیا تھا۔ اس موقع پر تعلیم اور ہنرمندی کے فروغ اور صنعت کاری کے مرکزی وزیر ، جناب دھرمیندر پردھان بھی موجود تھے۔
فٹ انڈیا کوئز کے پہلے ایڈیشن کی کامیابی کے بعد، دوسرے ایڈیشن کو زبردست ردعمل ملا۔ کوئز کے دوسرے ایڈیشن میں ہندوستان کے سبھی 702 اضلاع کے 16,702 اسکولوں کے 61,981 طلباء نے بڑے پیمانے پر شرکت کی۔ اس کے مقابلے میں، فٹ انڈیا کوئز کے پہلے ایڈیشن میں 13,502 اسکولوں کے کل 36,299 طلباء نے ہی شرکت کی تھی۔ اس طرح، پہلے ایڈیشن کے مقابلے کوئز کے دوسرے ایڈیشن میں حصہ لینے والے طلباء کی تعداد میں بھی 70 فیصد اضافہ ہوا ہے۔
نائب صدر جمہوریہ ہند کا سکریٹریٹ
نائب صد رجمہوریہ کی لوگوں کو عید الفطر کےموقع پر مبارک باد
نئی دہلی، 4 جون 2019/ نائب صدر جمہوریہ ہند جناب ایم وینکیانائیڈو نے عیدالفطر کےموقع پر لوگوں کو مبارک باد دی ہے۔ ایک پیغام میں انہوں نے کہا ہے کہ عیدالفطر ماہ رمضان المبارک کے اختتام پر منائی جاتی ہے اور یہ سچی جانثاری ، سخاوت ، اخوت اور قادرمطلق کے تئیں اظہار تشکر کا جشن ہے۔ انہوں نے مزید کہا کہ اس تہوار کی روح ایک دوسرے کے ساتھ محبت اور خوشی کومشترک کرنا ہے۔
نائب صدر جمہوریہ کےپیغام کا متن حسب ذیل ہے:
‘‘میں عیدالفطرکے پرمسرت موقع پر ملک کے عوام کو صمیم قلب سے مبارک باد اور نیک خواہشات پیش کرتا ہوں۔
عیدالفطر ماہ رمضان المبارک کے اختتام پر منائی جاتی ہے ۔ یہ تہوار سچی جانثاری ، سخاوت ، اخوت اور قادر مطلق کے تئیں اظہار تشکر کا جشن ہے۔ اس تہوار کی روح ایک دوسرے کے ساتھ محبت اور خوشی کو مشترک کرنا ہے۔
مجھے امید ہے کہ یہ تہوار فیاضی و فراخدلی کے جذبے کو مضبوط کرے گا اور لوگوں کو ایک دوسرے کے قریب لائے گا ، انہیں دوستی ، اخوت ، باہمی احترام ، رحم دلی اور محبت کے بندھن میں باندھےگا۔
میری دعا ہے کہ عیدالفطر کے ساتھ جو مقدس اور اعلی اقدار وابستہ ہیں ، وہ ہماری زندگیوں کو امن اور ہم آہنگی سے مالا مال کریں گی ’’ ۔
U- 2310
(Visitor Counter : 60
وزیراعظم کا دفتر
وزیر اعظم نے اپنا ٹویٹر ہینڈل کامیاب خواتین کے حوالے کیا
نئی دہلی، 08 مارچ 2020 / وزیر اعظم ، جناب نریندر مودی نے کہا کہ کامیابی حاصل کرنے والی خواتین، خواتین کے عالمی دن کے موقع پر ان کے سوشل میڈیا اکاؤنٹس کے ذریعہ اپنی زندگی کے سفر کو بیان کریں گی۔ وزیر اعظم کے ٹویٹر ہینڈل پر ملک بھر کی خواتین اپنی زندگی کی کہانیاں شیئر کررہی ہیں۔ زندگی کے ہر شعبے سے تعلق رکھنے والی خواتین کی کہانیاں مثالی اور متاثر کن ہیں۔
۔۔۔۔۔۔۔۔۔۔
م ن۔ ا گ ۔ م ت ح ۔
U-1107
(Visitor Counter : 62
وزیراعظم کا دفتر
وزیر اعظم نے سمندری طوفان امفن سے متاثرہ اڈیشہ کے علاقوں کا فضائی سروے کیا ؛ 500 کروڑ روپئے کی مالی امداد کا اعلان کیا
وزیر اعظم نے مرنے والوں کے لواحقین کو 2 لاکھ روپئے نقد امداد کا اعلان کیا ؛ زخمیوں کے لئے 50000 روپئے کی امداد
نئی دلّی ،23 مئی /وزیر اعظم جناب نریندر مودی نے سمندری طوفان امفن کے پیشِ نظر صورتِ حال کا جائزہ لینے کے لئے آج اڈیشہ کا دورہ کیا ۔ اس دورے میں اُن کے ساتھ مرکزی وزیر جناب دھرمیندر پردھان ، مرکزی وزیر مملکت بابل سپریو ، پرتاپ چندر سارنگی اور محترمہ دیبا سری چودھری بھی تھے ۔ وزیر اعظم نے اڈیشہ کے گورنر جناب گنیشی لال اور وزیر اعلیٰ نوین پٹنائک کے ساتھ سمندری طوفان کے اطراف کا جائزہ لینے کے لئے بھدرک اور بالا سور کا فضائی سروے کیا ۔
فضائی سروے کے بعد وزیر اعظم نے صورتِ حال کا جائزہ لینے کے لئے بھوبنیشور میں ریاستی اور مرکزی حکومتوں کے اعلیٰ عہدیداروں کے ساتھ ایک میٹنگ کی صدارت کی ۔ انہوں نے ایک بین وزارتی مرکزی ٹیم کے ذریعے نقصانات کا جائزہ لینے تک اڈیشہ ریاست کے لئے 500 کروڑ روپئے کی مالی امداد کا اعلان کیا ۔
وزیر اعظم نے اِس بات کی یقین دہانی کرائی کہ مرکزی حکومت اِس مشکل گھڑی میں ریاستی حکومتوں کے ساتھ کندھے سے کندھا ملاکر کام کرے گی اور سمندری طوفان سے متاثرہ علاقوں میں بحالی اور بنیادی ڈھانچے کی تعمیر نو کے لئے ہر ممکن امداد فراہم کرے گی ۔
اڈیشہ کے عوام کے ساتھ یکجہتی کا اظہار کرتے ہوئے اور جانوں کے زیاں پر انتہائی افسوس کا اظہار کرتے ہوئے وزیر اعظم نے مرنے والوں کے لواحقین کے لئے دو – دو لاکھ روپئے کی نقد امداد اور شدید زخمی ہوئے لوگوں کے لئے 50 – 50 ہزار روپئے کی امداد دینے کا اعلان کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔


U. No. 2739
(
وزیراعظم کا دفتر
وزیر اعظم نے مشہور اسٹاک سرمایہ کار راکیش جھنجھنوالا کی رحلت پر رنج و غم کا اظہار کیا
وزیر اعظم جناب نریندر مودی نے مشہور اسٹاک سرمایہ کار راکیش جھنجھنوالا کی رحلت پر رنج و غم کا اظہار کیا ہے۔
ایک ٹوئیٹ میں وزیر اعظم نے کہا ؛
’’راکیش جھنجھنوالا ایک ناقابل تسخیر شخصیت کے حامل تھے۔ زندگی سے بھرپور، مذاقیہ اور صاحب بصیرت تھے، انہوں نے مالی دنیا کو ایک ناقابل فراموش تعاون دیا۔ وہ بھارت کی ترقی کو لے کر بے حد جذباتی تھے۔ ان کی رحلت باعث رنج و غم ہے۔میری تعزیت ان کے کنبے اور مداحین کے ساتھ ہے۔ اوم شانتی ۔‘‘
بہت چھوٹی، چھوٹی اور درمیانی صنعتوں کی وزارت
ایم ایس ایم ای شعبے میں صنعت سازی کو فروغ
ایم ایس ایم ای کی وزارت بہار سمیت ملک بھر میں انتہائی چھوٹی، چھوٹی اور درمیانہ درجے کی انٹرپرائزز  شعبے کے فروغ اور ترقی کے لیے مختلف اسکیموں/پروگراموں کو نافذ کرتی ہے جس میں وزیر اعظم کا روزگار پیدا کرنے کا پروگرام ،انتہائی چھوٹی، چھوٹی انٹرپرائزز-کلسٹر ڈیولپمنٹ  پروگرام شامل ہے۔ روایتی صنعتوں کی تخلیق نو کے لیے حکومت نے بہار سمیت ملک میں ایم ایس ایم ایز کی مدد کے لیے کئی حالیہ اقدامات کیے ہیں، جن میں دیگر چیزوں کے ساتھ فنڈ کی اسکیم ، مائیکرو اینڈ سمال انٹرپرائزز کے لیے کریڈٹ گارنٹی اسکیم ، جدت طرازی کو فروغ دینے کی اسکیم، دیہی صنعت اور انٹرپرینیورشپ شامل ہیں۔
- پانچ لاکھ کروڑ روپے ایم ایس ایم ای سمیت کاروبار کے لیے کولیٹرل مفت خودکار قرض۔
- 50,000 کروڑ روپے ایم ایس ایم ای آتم نربھر بھارت فنڈ کے ذریعے ایکویٹی انفیوژن۔
- iii. ایم ایس ایم ای کی درجہ بندی کے لیے نئے نظرثانی شدہ معیار۔
- iv. 200 کروڑ روپے تک کی خریداری کے لیے کوئی عالمی ٹینڈر نہیں
- کاروبار کرنے میں آسانی کے لیےایم ایس ایم ایز کے لیے "اڈیم رجسٹریشن"۔
- vi. جون، 2020 میں ایک آن لائن پورٹل "چیمپیئنز" کا آغاز، ای گورننس کے بہت سے پہلوؤں کا احاطہ کرنے کے لیے بشمول شکایات کا ازالہ اور ایم ایس ایم ایز کی ہینڈ ہولڈنگ۔
- 02 جولائی 2021 سے خوردہ اور تھوک تجارت کو ایم ایس ایم ایز کے طور پر شامل کرنا ۔
- ایم ایس ایم ایز کی حیثیت میں اوپر کی طرف تبدیلی کی صورت میں غیر ٹیکس فوائد کو 3 سال کے لیے بڑھا دیا گیا ہے۔
ایم ایس ایم ای کی نئی تعریف کے تحت ایم ایس ایم ایز کی رجسٹریشن کے لیے 01.07.2020 کو اوڈیم رجسٹریشن' پورٹل شروع کیا گیا تھا۔ پورٹل پر رجسٹرڈ ایم ایس ایم ایز کی تعداد، آغاز سے لے کر 02.12.2022 تک ذیل میں دی گئی ہے:
|
|
ریاست
|
|
بہت چھوٹی
|
|
چھوٹی
|
|
درمیانی
|
|
کل
|
|
بہار
|
|
4,75,819
|
|
10,009
|
|
555
|
|
4,86,383
|
|
آل انڈیا
|
|
1,18,70,882
|
|
4,28,289
|
|
39,524
|
|
1,23,38,695
ایم ایس ایم ای کی وزارت سماج کے مختلف طبقوں کی نمائندگی کرنے والے نوجوانوں بشمول ایس سی/ایس ٹی /خواتین، مختلف طور پر معذور، سابق فوجیوں اور بی پی ایل افراد سمیت ملک بھر کے نوجوانوں میں کاروباری رویہ/مہارت کو فروغ دینے کے لیے 'انٹرپرینیورشپ اینڈ اسکل ڈیولپمنٹ پروگرام'  اسکیم کو نافذ کرتی ہے۔ اس اسکیم کا بنیادی مقصد نئے کاروباری اداروں کو فروغ دینا، موجودہ ایم ایس ایم ایز کی استعداد کار میں اضافہ اور ملک میں کاروباری ثقافت کو فروغ دینا ہے۔
یہ اطلاع مائیکرو سمال اینڈ میڈیم انٹرپرائزز کے وزیر مملکت بھانو پرتاپ سنگھ ورما نے لوک سبھا میں ایک تحریری جواب میں دی۔
زراعت اور کاشتکاروں کی فلاح و بہبود کی وزارت
پی ایم کسان اسکیم کے تحت مالی امداد
نئیدہلی 18مارچ 2020–زراعت اور کسانوں کی بہبود کے مرکزی وزیر جناب نریندر سنگھ تومر نے لوک سبھا نے آج ایک تحریری جواب میں بتایا کہ مستفید ہونے کے لئے اہل کسانوں کے کنبوں کی شناخت اور پی ایم کسان پورٹل پر ان کی صحیح معلومات اپ لوڈ کرنے کی پوری ذمہ داری متعلقہ ریاستوں / مرکز کے زیر انتظام علاقوںکی سرکاروں کی ہے ۔ان کی طرف سے اپ لوڈ کئے گئے مستفدین کے اعدادوشمار کی توثیق مختلف متعلقہ ایجنسیوں کے ذریعہ کئی سطح پر کی جاتی ہے ،جس میں بینک بھی شامل ہیں۔اپ لوڈ کئے گئے ان اعدادوشمار میں مختلف سطحوں پر غلطیوں کی وجہ سے اعداد وشمار کو ریاستوں / مرکز کے زیر انتظام علاقوںکی سرکاروں کی طرف سے مسترد کیا جانا اور غلطی سے پاک اعدادوشمار کو دوبارہ اپ لوڈ کیا جانا بھی شامل ہے۔اس کے بعد ہی رقم کو مستفدین کے بینک کھاتوں میں کامیابی کے ساتھ منتقل کیا جاتا ہے ۔ مہاراشٹر سرکار کی طرف سے31 مارچ 2019 تک اپ لوڈ کئے گئے ،غلطی سے پوری طرح پاک اعداد وشمار کی بنیاد پر 19-2018 کے پہلے عرصے کے لئے مالی فوائد 19,24,874 مستفدین کے لئے جاری کئے گئے البتہ  یہ فوائد ریاست کی طرف سے 88,58,291 مستفدین کے لئے جاری کئے گئے ۔
اب تک 9,01,60,805مستفدین کے اعدادوشمار ریاستوں / مرکز کے زیر انتظام علاقوں کی سرکاروں کی طرف سے پی ایم کسان پورٹل پر اپ لوڈ کئے گئے ہیں، جن میں سے پورے ملک میں 7,60,65,061 مستفدین کو مالی فائدے منتقل کئے گئے ہیں ، جن میں مہاراشٹر کے 70,47,466 مستفدین بھی شامل ہیں، یہ فائدے توثیق شدہ اعدادوشمار کی بنیاد پر منتقل کئے گئے ہیں۔بقیہ اعدادوشمار تصحیح کے مرحلے میں ہیں۔
اگرچہ پی ایم کسان اسکیم پر پورے ملک میں کامیابی کے ساتھ عمل درآمد ہوا ہے ،جس کے تحت 11 مارچ 2020 تک 8,69,79,391 مستفدین کو رقوم فراہم کرائی گئی ہیں۔ریاستی سرکاروں نے لگاتا ر یہ درخواست کی ہے اور تیزی سے رجسٹریشن ، تصحیح اور بقیہ مستفدین کے اعدادوشمار کو اپ لوڈ کرنے کا کام کرایا ہے ۔ یہ کام کیمپوں کا انعقاد کرکے مشن کے انداز میں مکمل کرایا ہے ۔ریاستی سرکاروں اور دیگر متعلقہ فریقوں کے ساتھ ویڈیو کانفرنسنگ کے ذریعہ ایک ہفتہ وار میٹنگ منعقدکی جاتی ہے تاکہ اس اسکیم کے بلارکاوٹ عمل درآمد میں کسی طرح کی رکاوٹ کو دورکیا جاسکے ۔ مرکزی حکومت کے مشورے پرملک کے ہر اہل کسان کے کنبے کا اندراج کرکے 100فیصد کا میابی حاصل کرنے کے لئے ریاستی تشہیری / بیداری کیمپوں کا انعقاد کیا جاتا رہا ہے۔
مزید یہ کہ پی ایم کسان پورٹل میں کسانوں کو فارمرز کورنر نامی ایک خصوصی سہولت فراہم کرائی گئی ہے جس کے ذریعہ کسان اپنا رجسٹریشن خود کرسکتے ہیں ۔ یہ کسان فارمرز کورنر کے ذریعہ اپنے آدھار کارڈ کے مطابق پی ایم کسان اعداوشمار میں اپنے ناموںکی تصحیح بھی کرسکتے ہیں ۔ یہ کسان ،کسانوں کے کورنر کے ذریعہ اپنی ادائیگی کی تازہ ترین صورتحال کے بارے میں بھی جانکاری حاصل کرسکتے ہیں ۔ مستفدین کی ، گاؤں کی مناسبت سے تفصیلات بھی ، کسانوں کے کورنر پر دستیاب ہیں ۔
مغربی بنگال کی سرکار نے، جس نے اس اسکیم میں ابھی تک شمولیت اختیار نہیں کی ہے ، ریاست کے تقریباََ 69 لاکھ کسانوں کو اس فائدے سے محروم رکھا ہے ۔ مغربی بنگال سرکار سے بھی اس اسکیم میں شامل ہونے کی بار بار درخواست کی گئی ہے ۔
۰۰۰
م ن ۔اس۔رم
U-1299
(Visitor Counter : 66
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے کہا – محدود دائروں میں کام کرنے کا دور ختم ہوچکا ہے
سائنس کی سبھی وزارتوں کے نمائندوں سے زراعت، ریلوے، سڑک اور جل شکتی وغیرہ کے شعبوں کے لئے ایپلی کیشنزکو فروغ دینے پر زور دیا
نئی دہلی:12؍ستمبر2021:
مرکزی وزیر مملکت  برائے سائنس وٹیکنالوجی، ارضیاتی سائنس ، وزیراعظم کے دفتر میں وزیر مملکت، عملہ ، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتیندر سنگھ نے آج زور دے کر کہا کہ محدود دائرے میں رہ کر کام کرنے کا دور ختم ہوچکا ہے۔ انہوں نے ایک خصوصی وزارت یا شعبے پر مبنی منصوبوں کے بجائے مربوط تھیم پر مبنی منصوبوں پر مل کر کام کرنے کی ضرورت پر زور دیا۔
ایک خصوصی میڈیا انٹرویو میں ، سائنس اور ٹیکنالوجی کی وزارت کے لیے، جسے انہوں نے دو مہینے پہلے ہی سنبھالا تھا، اپنے نقطہ نظر کے بارے میں مرکزی وزیر نے بتایا کہ انہوں نے تمام سائنسی وزارتوں کے ساتھ ساتھ شعبوں کی مستقل مشترکہ میٹنگیں منعقد کرنی شروع کردی ہیں اور اس ماہ کے اختتام سے پہلے وہ سبھی ریاستوں اور مرکز کے زیر انتظام علاقوں کے سائنس اور ٹیکنالوجی کے وزرا کی ایک مشترکہ میٹنگ کا اہتمام کریں گے۔ ڈاکٹر سنگھ نے کہا کہ اسٹارٹ –اپس، صنعت اور دیگر فریقوں کو شامل کرنے کے لئے اس مربوط نقطہ نظر کو آگے بڑھایا جائے گا۔
گزشتہ ہفتے ہوئی ایک نئی پہل پر ڈاکٹر جتیندر سنگھ نے کہا کہ سائنس اور ٹکنالوجی ، ارضیاتی سائنس، جوہری توانائی، خلا/اسرو، سی ایس آئی آر ، بایوٹیکنالوجی وغیرہ سمیت سبھی سائنسی وزارتوں اور شعبوں کے نمائندے الگ الگ وزارتوں میں سے ہر ایک کے ساتھ وسیع غوروخوض میں مصروف ہیں۔ انہوں نے کہا کہ بھارت سرکار ، زراعت، ریلوے، سڑک اور جل شکتی وغیرہ سے لے کر کسی شعبے میں کون سے سائنسی ایپلی کیشنزکا استعمال کیا جاسکتا ہے ، اس پر کام کرنے کے لئے مسلسل کوشش کررہی ہے۔جناب سنگھ نے بتایا کہ اس بات پر خاص توجہ دی جارہی ہے کہ آج ہر شعبہ کا سائنسی ٹکنالوجی پر کافی حدتک انحصار ہوگیا ہے۔
ڈاکٹر جتیندر سنگھ نے کہا کہ عزت مآب وزیر اعظم نریندر مودی ہمارے سب سے بڑے رہنما ہیں ، جن کا نہ صرف سائنس کے تئیں فطری رجحان ہے ، بلکہ وہ سائنس اور ٹیکنالوجی پر مبنی اقدامات اور منصوبوں کی حمایت اور فروغ دینے میں بھی پیش پیش رہتے ہیں۔ انہوں نے کہا ، ’’ آتم نربھربھارت‘‘ کی تعمیر میں بھارت کی سائنسی مہارات کا اہم کردار رہے گا۔
ہندوستان کی کچھ حالیہ نمایاں حصولیابیاں ، جن کی عالمی سطح پر تعریف کی گئی ہے، ان کا ذکر کرتے ہوئے سائنس اور ٹکنالوجی کے وزیر نے امید ظاہر کی کہ حال ہی میں خلائی شعبے میں اصلاحات کے بعد، بھارتی نجی خلائی صنعت عالمی خلائی معیشت کے بنیادی عناصر ، خلا پر مبنی خدمات ، لانچ سروسز میں تعاون، لانچ وھیکلز اور اور سیٹلائٹ کی تیاری ، گراؤنڈ سیگمنٹ کا قیام اور لانچ انفرااسٹرکچر وغیرہ میں کافی حدتک بڑھ چڑھ کر کام کرنے کے لئے تیار ہے۔
ڈاکٹر جتیندر سنگھ نے کہا کہ میں پورے یقین کے ساتھ کہہ سکتا ہوں کہ ہمارے سائنٹیفک انسانی وسائل کا معیار دنیا کے بیشتر ترقی یافتہ ممالک کے مقابلے میں کہیں زیادہ بہتر ہے۔ خلائی ٹیکنالوجی کی مثال دیتے ہوئے انہوں نے کہا کہ بھارت اس وقت ایک صف اول کا ملک ہے اور اس کا ثبوت یہ ہے کہ ناسا بھی اسرو کے ذریعہ حاصل کردہ اعدادوشمار کو خرید تا ہے، اس سے ہماری سائنسی ترقی کے بارے میں بہت کچھ پتہ چلتا ہے۔
امور داخلہ کی وزارت
مرکزی وزیر داخلہ جناب امت شاہ نے آج نئی دلّی میں دو روزہ قومی سلامتی حکمت عملی کانفرنس 2023 کے اختتامی اجلاس سے خطاب کیا
کانفرنس 2023 ء کے اختتامی اجلاس سے خطاب کیا۔ اپنے خطاب میں وزیر داخلہ نے شہریوں کو بروقت انصاف فراہم کرنے اور ایسے نظام کو یقینی بنانے کی ضرورت پر زور دیا ، جو ان کے آئینی حقوق کی ضمانت دے ۔
جناب امت شاہ نے اعلیٰ پولیس قیادت پر زور دیا کہ وہ ملک کے داخلی سلامتی کے مسائل سے نمٹنے کے لیے اپنے نقطہ نظر کو تبدیل کریں۔ انہوں نے پولیس نظام میں جدید ٹیکنالوجی کے استعمال پر زور دیا ۔ انہوں نے پولس قیادت سے لے کر کانسٹیبل کے نچلے عہدے تک ٹیکنالوجی کے استعمال کو نافذ کرنے کی درخواست کی ۔
پارلیمنٹ میں نئے قوانین کے حالیہ تعارف کا حوالہ دیتے ہوئے، مرکزی وزیر داخلہ نے پورے فوجداری انصاف کے نظام کو بہتر بنانے کے لیے ایک ویژن پیش کیا۔ انہوں نے پولیس افسران پر زور دیا کہ پارلیمنٹ سے نئے قوانین منظور ہونے کے بعد ، فوجداری انصاف کے نظام کو بہتر بنانے کے لیے ، انہیں زمینی سطح پر نافذ کرنے کے لیے تیار رہنا چاہئیے۔
مرکزی وزیر داخلہ نے تفتیش اور استغاثہ کے پورے عمل میں ڈیجیٹل ٹیکنالوجی کے استعمال کی اہمیت پر زور دیا۔ انہوں نے جدید ترین فوجداری انصاف کے نظام کے مستقبل کے تقاضوں کو پورا کرنے کے لیے ٹیکنالوجی کی زیر قیادت پولیس نظام کے لیے نئے اقدامات کی وکالت کی۔ وزیر داخلہ نے مصنوعی ذہانت میں تکنیکی ترقی کے ظہور کی نشاندہی کی اور اسے ایک موقع کے طور پر ایک خطرہ قرار دیا۔ انہوں نے پولیس پر زور دیا کہ وہ اس کے منفی اثرات سے نمٹنے کے لیے تیاری کرتے ہوئے اے آئی کو اپنے فائدے کے لیے استعمال کرنا سیکھیں ۔
وزیر داخلہ نے شرکاء سے 2047 ء تک بھارت کو ایک سرکردہ ملک بنانے کے وزیر اعظم جناب نریندر مودی کے ویژن کو حاصل کرنے کے لئے اگلے 25 سالوں میں سخت محنت کرنے کی تلقین کی تاکہ اگلے 25 سالوں میں ایک مثال قائم ہو سکے اور دوسرے ممالک کے لوگ بھارت سے سبق لے سکیں ۔
۔۔۔۔۔۔۔۔۔۔۔
ش ح۔ ش ت ۔ ع ا
U.No. 8917
(Visitor Counter : 26